text: cw-værdi
  
  publiceret: 2009-01-29 13:33:59+01:00
  Cw-værdi, cw-værdi, luftmodstandskoefficient, teknisk koefficient, der specielt i bilindustrien anvendes til beskrivelse af et karosseris form i forhold til den strømningsideale form; jo større cw-værdi, jo fjernere fra idealet. Moderne biler har en cw-værdi omkring 0,3; den bestemmes ved computersimulering og vindtunnelforsøg. Se luftmodstand.